《辘轳金井·玉兔泉》
清代·吴庆焘

滴天云髓。试煎来、玉宇琼楼初启。璧沼延秋，趁新凉如水。

颓阑漫倚。怕只见、月轮斜坠。好事青田，铭词蚀尽，空余铅泪。

牧牛一坏早圮。任工营狡窟，遗秽难洗。二圣龙沙，问谁能堪此。

临安竟徙。莫须有、覆盆三字。万古狐悲，东窗秘计，风波亭里。

作者简介：吴庆焘，亦名庆恩，清末湖北咨议局议长，著名书法家、《襄阳四略》作者。